สโมสรฟุตบอลอาร์เซนอลในฤดูกาล 1996–97

ฤดูกาล 1996–97 เป็นฤดูกาลที่ 99 ของการแข่งขันฟุตบอลที่เล่นโดยอาร์เซนอล สโมสรปลดผู้จัดการทีมบรูซ ริออค ในช่วงปิดฤดูกาล 1995–96 หลังจากใช้บริการ 2 รักษาการผู้จัดการทีมคือ สจ๊วต ฮุสตัน และ แพ็ต ไรซ์ มาระยะหนึ่ง อาร์แซน แวงแกร์ ผู้จัดการทีมชาวฝรั่งเศสได้รับการแต่งตั้งให้ดำรงตำแหน่งแทน ซึ่งเป็นผู้จัดการทีมคนแรกของสโมสรที่เกิดนอกเกาะอังกฤษ เมื่อจบฤดูกาล อาร์เซนอลจบอันดับ 3 ของพรีเมียร์ลีกและพลาดการเข้ารอบยูฟ่าแชมเปียนส์ลีกต้องไปแข่งขันยูฟ่าคัพรอบคัดเลือกรอบแรกแทน พวกเขาตกรอบที่ 4 ทั้งเอฟเอคัพและลีกคัพให้กับลีดส์ยูไนเต็ดและลิเวอร์พูลตามลำดับ ในการแข่งขันฟุตบอลสโมสรยุโรป สโมสรตกรอบยูฟ่าคัพรอบแรกด้วยน้ำมือของโบรุสซีอาเมินเชินกลัทบัค จากเยอรมนี
อาร์เซนอลขายผู้เล่นแนวรุกหลายคนในตลาดซื้อขายนักเตะ โดยเฉพาะอย่างยิ่งเดวิด ฮิลลิเออร์ให้กับพอร์ตสมัท และพอล ดิกคอฟให้กับแมนเชสเตอร์ซิตี กองกลาง เรมี การ์ด และปาทริก วีเยรา ถูกซื้อมาจากสทราซบูร์ และเอซี มิลาน ตามลำดับ จอห์น ฮาร์ทสันย้ายไปเวสต์แฮมยูไนเต็ดในเดือนมกราคม ค.ศ. 1997; เขาถูกแทนที่ด้วยนีกอลา อาแนลกา กองหน้าดาวรุ่งซึ่งย้ายมาอาร์เซนอลในเดือนต่อมาหลังซื้อมาจากปารีแซ็ง-แฌร์แม็ง
พวกเขาเริ่มต้นในลีกได้อย่างแข็งแกร่งโดยแพ้เพียง 1 นัดจาก 12 นัดแรก อาร์เซนอลเริ่มต้นเดือนพฤศจิกายนในตำแหน่งจ่าฝูง แม้ว่าสโมสรจะไร้ชัยชนะในช่วงคริสต์มาส แต่โอกาสในการคว้าแชมป์ยังคงไม่เปลี่ยนแปลง การแข่งขันที่เสมอ 2 นัดและแพ้ในเดือนกุมภาพันธ์นั้นรุนแรง เนื่องจากมันทำให้อาร์เซนอลหล่นไปอยู่อันดับที่ 4 ผลเสมอในเดือนเมษายนทำให้ทีมออกจากการแข่งขันชิงตำแหน่งแชมป์ลีกและให้ความสำคัญกับตำแหน่งรองจ่าฝูง ซึ่งมาพร้อมกับโควตายูฟ่าแชมเปียนส์ลีกรอบคัดเลือก ความพ่ายแพ้ต่อนิวคาสเซิลยูไนเต็ดในนัดสุดท้ายของฤดูกาลทำให้โอกาสของอาร์เซนอลในการจบตำแหน่งรองแชมป์จบลง เนื่องจากผลต่างประตูได้เสียที่เหนือกว่าของนิวคาสเซิล ชัยชนะเหนือดาร์บี้ เคาน์ตี้ในวันสุดท้าย หมายความว่าสโมสรจบอันดับ 3 โดยมีแต้มเท่ากับนิวคาสเซิลและลิเวอร์พูล แต่ผลต่างประตูได้เสียมากกว่าลิเวอร์พูล
เอียน ไรต์ เป็นผู้ทำประตูสูงสุดของอาร์เซนอลในฤดูกาลนี้ เขายิงได้ 30 ประตูจาก 41 นัด
ปูมหลัง.
ในเดือนมิถุนายน ค.ศ. 1995 อาร์เซนอลได้แต่งตั้งบรูซ ริออช ซึ่งเพิ่งพาโบลตันวอนเดอเรอส์เข้าสู่รอบชิงชนะเลิศลีกคัพและเลื่อนชั้นสู่ลีกสูงสุด เป็นผู้จัดการทีมคนใหม่ แทนที่จอร์จ เกรแฮม ผู้ซึ่งพาสโมสรคว้าแชมป์ลีกดิวิชัน 1 สมัยล่าสุดเมื่อ 4 ปีก่อน ภายใต้การคุมทีมของเขา สโมสรได้ทำลายสถิติการย้ายทีมของอังกฤษในเวลานั้นด้วยการจ่ายเงินให้อินเตอร์มิลาน 7.5 ล้านปอนด์สำหรับการเซ็นสัญญาคว้าตัวเดนนิส เบิร์กแคมป์กองหน้าทีมชาติเนเธอร์แลนด์เพื่อมาจับคู่กับเอียน ไรต์ อาร์เซนอลเข้าถึงรอบรองชนะเลิศลีกคัพและจบอันดับที่ 5 ในพรีเมียร์ลีกเมื่อจบฤดูกาล 1995–96 และผ่านเข้ารอบคัดเลือกรอบแรกในยูฟ่าคัพในฤดูกาลถัดมา
เปลี่ยนแปลงผู้จัดการทีม.
หนึ่งสัปดาห์ก่อนเริ่มฤดูกาลใหม่ อาร์เซนอลปลดผู้จัดการทีม บรูซ ริออช ออกจากตำแหน่ง และอ้างว่าการตัดสินใจดังกล่าวเป็น "ผลประโยชน์ระยะยาวที่ดีที่สุดของสโมสร" เนื่องจากข้อพิพาทเรื่องเงินซื้อขายนักเตะกับคณะกรรมการทำให้เขาต้องออกจากสโมสร ความสัมพันธ์ของเขากับเดวิด ดีน ตามข้อมูลวงในคือ "ไม่จริงใจอีกต่อไป" สจ๊วต ฮุสตัน ได้รับแต่งตั้งให้คุมทีมชั่วคราวอีกครั้ง โดยแพ็ต ไรซ์ทำหน้าที่เป็นโค้ชทีมชุดใหญ่ โยฮัน ไกรฟฟ์ ได้รับการพิจารณาให้รับงานนี้ เทอร์รี เวนาเบิลส์ และเดวิด โอเลียรี เป็นอีก 2 รายชื่อที่เชื่อมโยงกับตำแหน่งผู้จัดการทีม ฮุสตันเสนอชื่อสำหรับงานนี้ แต่เมื่อได้รับแจ้งว่าเขาจะไม่ได้รับการพิจารณา เขาจึงตัดสินใจลาออกเพื่อรับตำแหน่งผู้จัดการทีมควีนส์พาร์กเรนเจอส์ในดิวิชัน 1 โดยปล่อยให้ไรซ์เป็นรักษาการผู้จัดการทีมคนที่ 2 ของฤดูกาล ในที่สุดอาร์เซนอลเลือกผู้จัดการทีมชาวฝรั่งเศส อาร์แซน แวงแกร์ เป็นผู้จัดการคนต่อไปของพวกเขา แต่ไม่ได้ประกาศแต่งตั้งอย่างเป็นทางการจนกระทั่งเดือนกันยายน ค.ศ. 1996 เมื่อสัญญาของเขากับนาโงยะ แกรมปัส ถูกยกเลิกโดยความยินยอมร่วมกัน เขากลายเป็นผู้จัดการทีมคนที่ 19 และรับค่าจ้างสูงสุดของฟอาร์เซนอล ด้วยสัญญา 3 ปี สัญญาปีละ 2 ล้านปอนด์
พรีเมียร์ลีก.
สิงหาคม–ตุลาคม.
อาร์เซนอลเริ่มการต่อสู้ในลีกของพวกเขาเมื่อวันที่ 17 กันยายน ค.ศ. 1996 โดยเปิดบ้านพบกับเวสต์แฮมยูไนเต็ด